 Xasan Turaabi markiisi hore wuxuu ahaa nin ahlusunno ah oo haysta caqiidada Imaam al-ashcari, laakiin waagii dambe ayuu galay kooxda Ikhwaanka, kadibna lama yaqaan sida xaalkiisu noqday, si kastaba ha ahaatee, marnaba lagama maqal in uu qaatay caqiidada wahhaabiyada, marka waxaan u badinaynaa in uu yahay sida Yuusuf al-Qaradaawi, asalkoodu nimankaas waa ashaaciro, laakiin duruufaha siyaasadeed ee ay ku noolyihiin ayaa ku khasbay in ay tamalluq ama isqarin sameeyaan oo aanay caqiidadooda soo bandhigin, xooggana saaraan waxyaabo kale siiba siyaasadda iyo jadiidinta fiqhiga iyo guud ahaan fikirka Islaamka. 